pythainlp/thai-open-data-go-th huggingface dataset:
ชื่อไทย: เฉี่ยวหิน, บอเนียว
ชื่อสามัญ: Moon fish, Silver moony	
ชื่อวิทยาศาสตร์: Monodactylus argenteus 
วงศ์ (Family): Monodactylidae
ถิ่นกำเนิด: ปากแม่น้ำที่เป็นน้ำกร่อย 
รายละเอียด: ปลาเฉี่ยวหินเป็นปลาสองน้ำ เมื่อยังเล็กสามารถเลี้ยงในน้ำจืดเติมเกลือเล็กน้อย แต่ปลาที่โตขึ้นจะต้องการน้ำที่มีความเค็มมากขึ้น และจะสามารถแพร่พันธุ์ได้ในน้ำที่มีความเค็มใกล้เคียงกับน้ำทะเล	มีขนาดโตเต็มที่เฉลี่ยความยาวประมาณ 22 ซม. สามารถเลี้ยงในตู้ปลาขนาดกลาง ตกแต่งด้วยก้อนหินและขอนไม้ ลักษณะทั่วไปมีรูปร่างแบนเหมือนจาน ลำตัวแบนข้างมาก หัวเล็ก ปากเฉียงขึ้น ฟันเล็กละเอียด นัยน์ตาโต ครีบหลังและครีบก้นตั้งอยู่ในแนวเดียวกัน พื้นลำตัวสีขาวเงิน ด้านหลังมีสีเขียวแกมเหลือง มีแถบดำพาดผ่านตา ครีบหลังเหลืองหรือส้ม ขอบคล้ำ ครีบก้นมีแถบดำ ครีบหางมีสีเหลืองจาง ๆ  
ประเภท (Catalogy): ปลาไทย
ชื่อไทย: เสือดำ
ชื่อสามัญ: Bornean leaffish
ชื่อวิทยาศาสตร์: Nandus nebulosus 
วงศ์ (Family): Nandidae
ถิ่นกำเนิด: น้ำตก ลำธารมี่มีพรรณไม้หนาแน่นและในพรุ พบตั้งแต่ลุ่มน้ำเพชรบุรี ภาคตะวันออกและภาคใต้ถึงบอร์เนียว 
รายละเอียด: เป็นปลาขนาดเล็กความยาวประมาณ 10 ซม. ขนาดเฉลี่ยความยาวประมาณ  7 ซม. สามารถเลี้ยงในตู้ปลาขนาดเล็ก ตกแต่งด้วยก้อนหิน อุปนิสัยชอบอยู่นิ่ง ๆ หลบซ่อนตัวอยู่ตามก้อนหิน กิน ไรน้ำ สัตว์น้ำขนาดเล็กเป็นอาหาร ลักษณะมีลำตัวแบนข้าง หัวโต ตาโต จะงอยปากมน บนแผ่นปิดเหงือกมีหนามเล็ก ๆ 1 อัน เกล็ดใหญ่ตัวมีสีน้ำตาลแดง มีลายบั้งและประสีคล้ำพาดขวางลำตัว 5-6 บั้ง มีแถบสีดำพาดตั้งแต่ปลายปากถึงท้ายทอย ครีบหลังตอนแรกสีเหมือนลำตัว ตอนหลังใส มีจุดสีคล้ำ กระจายเช่นเดียวกับครีบหางและครีบก้นตอนท้าย ครีบอกใส ครีบท้องและครีบก้นตอนหน้าสีคล้ายของลำตัว
ประเภท (Catalogy): ปลาไทย
ชื่อไทย: เสือตอลายเล็ก
ชื่อสามัญ: Mekong tiger perch
ชื่อวิทยาศาสตร์: Datnioides undecimradiatus 
วงศ์ (Family): Datnioididae
ถิ่นกำเนิด: พบในแม่น้ำโขงและลำน้ำสาขา
รายละเอียด: ปลาเสือตอลายเล็กมีขนาดใหญ่สุดความยาวประมาณ 30 ซม. สามารถเลี้ยงในตู้ปลาที่ตกแต่งด้วยก้อนหินและขอนไม้ มีจำหน่ายทั่วไปในตลาดปลาบ้านเรา และมีราคาไม่แพงมาก ลักษณะมีรูปร่างคล้ายและพฤติกรรมคล้ายเสือตอลายใหญ่ซึ่ง แต่มีขนาดเล็กกว่า หัวมีส่วนลาดกว่า มีลายเส้นที่เล็กกว่ามาก  เกล็ดมีขนาดใหญ่กว่า พื้นลำตัวค่อนข้างไปทางสีเหลืองอ่อนหรือขาว 
ประเภท (Catalogy): ปลาไทย
ชื่อไทย: เสือตอลายใหญ่
ชื่อสามัญ: Siamese tiger perch
ชื่อวิทยาศาสตร์: Datnioides pulcher 
วงศ์ (Family): Datnioididae
ถิ่นกำเนิด: ตงเลสาบ ประเทศกัมพูชา ปัจจุบันสูญพันธุ์จากธรรมชาติแล้วในประเทศไทย 
รายละเอียด: เป็นปลาที่เป็นสัตว์ป่าคุ้มครองของประเทศไทย ซึ่งสูญพันธุ์ไปจากประเทศไทยแล้ว ปัจจุบันนำเข้าจากประเทศกัมพูชา ซึ่งมีราคาสูงมาก ในตลาดส่วนใหญ่จะนำเข้ามาจากประเทศอินโดนีเซียซึ่งมีสีสันไม่สวยงามเท่าของประเทศกัมพูชา ปลาเสือตอมีขนาดใหญ่สุดความยาวประมาณ 40 ซม. ต้องเลี้ยงในตู้ที่มีขนาดใหญ่ ตกแต่งด้วยก้อนหินและขอนไม้ ลักษณะรูปร่างแบนข้าง ปากยาวสามารถยืดได้ ครีบก้นเล็กมีก้านครีบแข็ง 3 ชิ้น ครีบหลังแบ่งเป็น 2 ตอน ตอนแรกเป็นก้านครีบแข็งมีเงี่ยง 13 ชิ้น ตอนหลังเป็นครีบอ่อน พื้นลำตัวสีเหลืองน้ำตาลจนถึงสีส้มอมดำ มีแถบสีดำคาดขวางลำตัวในแนวเฉียงรวมทั้งสิ้นประมาณ 5 - 6 แถบ ส่วนหัวมีลักษณะลาดเอียงมาก เกล็ดเป็นแบบสาก (Ctenoid) มีลักษณะนิสัยอยู่เป็นฝูงเล็ก ๆ ใต้น้ำ โดยมักจะอาศัยบริเวณใกล้ตอไม้หรือโพรงหินด้วยการอยู่ลอยตัวอยู่นิ่ง ๆ หัวทิ่มลงเล็กน้อย หากินในเวลากลางคืน โดยกินอาหารแบบฉกงับ (Snap) 
ประเภท (Catalogy): ปลาไทย
ชื่อไทย: เสือพ่นน้ำ, เสือ
ชื่อสามัญ: Archer fish, Largescale archerfish
ชื่อวิทยาศาสตร์: Toxotes chatareus 
วงศ์ (Family): Toxotidae
ถิ่นกำเนิด: แม่น้ำและแหล่งน้ำที่มีทางติดต่อกับทะเล อ่างเก็บน้ำ บริเวณที่เป็นน้ำกร่อยแถบเอเชียตะวันออกเฉียงใต้
รายละเอียด: สามารถเลี้ยงในตู้ขนาดกลางตกแต่งด้วยก้อนหินและพรรณไม้น้ำ สามารถเลี้ยงและให้พ่นน้ำจับแมลงในบ่อแบบ touch pool หรือในตู้ได้ ในธรรมชาติกินแมลงน้ำ แพลงก์ตอน ตัวอ่อนแมลงน้ำ สามารถฝึกให้กินอาหารเม็ดได้ในที่เลี้ยง ลำตัวสั้นป้อม แบนข้างมาก แนวสันหลังจากจะงอยปากถึงหน้าครีบหลังเกือบเป็นเส้นตรง ปากเฉียงขึ้นข้างบน ตาอยู่ใกล้แนวสันหลัง มีรอยประสีดำบริเวณส่วนครึ่งบนลำตัว 5-6 แต้ม ขอบครีบหลังและครีบก้นมีสีดำ ขนาดใหญ่สุดความยาวประมาณ 25 ซม. เป็นปลาที่ชอบว่ายอยู่ผิวน้ำ มีความสามารถพ่นน้ำไปได้ไกล ๆ เพื่อล่าแมลงต่าง ๆ มาเป็นอาหาร การพ่นน้ำทำได้โดยแรงกดดันอย่างรวดเร็วของแผ่นปิดเหงือกและร่องแคบ ๆ ใต้เพดานปาก เมื่อพ่นน้ำโดนแมลงจนตกลงไปในน้ำจึงจะว่ายไปกินอย่างรวดเร็ว
ประเภท (Catalogy): ปลาไทย
ชื่อไทย: ปีกไก่
ชื่อสามัญ: Shealfish, Isolasimonni
ชื่อวิทยาศาสตร์: Kryptopterus cheveyi
วงศ์ (Family): Siluridae
ถิ่นกำเนิด: ลุ่มน้ำแม่กลอง เจ้าพระยา แม่น้ำโขง และแม่น้ำในภาคใต้
รายละเอียด: เป็นปลาตระกูลปลาเนื้ออ่อนที่สามารถเลี้ยงในตู้ที่ตกแต่งด้วยก้อนหิน ขอนไม้ และพรรณไม้น้ำ ขนาดความยาวเฉลี่ยประมาณ 20 ซม. ลักษณะมีลำตัวแบนข้างและเรียวยาวไปทางด้านท้าย หัวเล็ก ปากเล็ก ตาค่อนข้างโต มีหนวด 2 คู่ หนวดที่ขากรรไกรบนยาวเลยขอบเหงือกเล็กน้อยไม่มีครีบหลัง ครีบท้องเล็ก ครีบก้นยาวไม่เชื่อมต่อกับครีบหางซึ่งมีลักษณะเว้าลึก พื้นลำตัวมีสีเทาเงิน ด้านท้องสีจาง ในธรรมชาติกิน ลูกน้ำ กุ้ง แมลง เป็นอาหาร
ประเภท (Catalogy): ปลาไทย
ชื่อไทย: น้ำเงิน
ชื่อสามัญ: Common sheathfish
ชื่อวิทยาศาสตร์: Phalacronotus apogon 
วงศ์ (Family): Siluridae
ถิ่นกำเนิด: แม่น้ำสายใหญ่ในภาคเหนือ ภาคอีสาน และภาคกลาง
รายละเอียด: เป็นปลาตระกูลปลาเนื้ออ่อนที่สามารถเลี้ยงในตู้ที่ตกแต่งด้วยก้อนหิน ขอนไม้ และพรรณไม้น้ำ มีขนาดใหญ่สุดความประมาณ 1.5 เมตร มักพบอยู่รวมกันเป็นฝูงในระดับกลางน้ำ ลักษณะเป็นปลาไม่มีเกล็ดขนาดกลาง ลำตัวเรียวยาว แบนข้างและเพรียวยาวไปทางด้านท้าย พื้นลำตัวสีขาวเงิน ส่วนหลังมีสีดำอมเขียว หัวแบนสั้นและตาเล็ก ปากค่อนข้างกว้าง มีฟันแหลมคมอยู่บนขากรรไกรทั้งสองข้าง ครีบหูใหญ่ปลายมน  ครีบท้องมีขนาดเล็ก ครีบก้นเป็นแผงยาว แต่ไม่มีครีบหลัง สันหลังบริเวณต้นคอสูงและลาดต่ำลงไปทางปลายหาง ครีบหางยาวเป็นแฉกเว้าลึก 	
ประเภท (Catalogy): ปลาไทย
ชื่อไทย: ปล้องอ้อย
ชื่อสามัญ: Coolie loach
ชื่อวิทยาศาสตร์: Pangio kuhlii 
วงศ์ (Family): Cobitidae
ถิ่นกำเนิด: ลำธารที่มีพื้นเป็นทราย พบในภาคกลางและภาคใต้ของประเทศ
รายละเอียด: เป็นปลาขนาดเล็กขนาดเฉลี่ยประมาณ 5 ซม. สามารถเลี้ยงในตู้ขนาดเล็กร่วมกับปลาชนิดอื่นที่ไม่ก้าวร้าว ตกแต่งตู้ด้วยก้อนหินหรือขอนไม้ อุปนิสัยมักหลบตามที่หลบซ่อน ลักษณะมีลำตัวกลมยาว ขนาดเล็กคล้ายหนอน สีลำตัวเป็นสีน้ำตาลหรือเทาดำ มีสีเหลืองทองพาดขวางอยู่ตามลำตัวเป็นปล้อง ๆ คล้ายงู ครีบใส โคนครีบหางและครีบก้นมีสีดำ  
ประเภท (Catalogy): ปลาไทย
ชื่อไทย: ค้อหางแดง
ชื่อสามัญ: loach
ชื่อวิทยาศาสตร์: Schistura nicholsi 
วงศ์ (Family): Balitoridae
ถิ่นกำเนิด:  แม่น้ำโขงในประเทศไทย และลาว
รายละเอียด: เป็นปลาค้อสวยงามที่มีขนาดเฉลี่ยความยาวประมาณ 10 ซม. สามารถเลี้ยงในตู้ขนาดเล็กร่วมกับปลาชนิดอื่น  ตกแต่งตู้ด้วยกรวดแม่น้ำและก้อนหิน  อุปนิสัยชอบนอนนิ่ง ๆ บนพื้นกรวด ลักษณะมีลำตัวเพรียวยาว พื้นลำตัวขาวขุ่น  มีแถบสีดำตามขวางของลำตัว 8-10 แถบ  ส่วนหัวด้านบนมีจุดประสีเข้มกระจายทั่ว ครีบหางเว้าตื้นสีแดง  ครีบหลังสีเหลืองอ่อนมีจุดแดงใต้ครีบ ครีบอื่น ๆ สีเหลืองอ่อน
ประเภท (Catalogy): ปลาไทย
ชื่อไทย: เข็ม เข็มเผือก 
ชื่อสามัญ: Freshwater halfbeak, Werstling halfbeak 
ชื่อวิทยาศาสตร์: Dermogenys pusilla 
วงศ์ (Family): Hemiramphidae
ถิ่นกำเนิด: แหล่งน้ำทั่ว ๆ ไปของประเทศไทย  ประเทศอินโดนีเซียและมาเลเซีย
รายละเอียด: สามารถเลี้ยงในตู้ปลาที่ตกแต่งด้วยพรรณไม้น้ำ หรืออ่างบัวขนาดเล็ก อุปนิสัยชอบว่ายลอยตัวบนผิวน้ำ มีรูปร่างเรียวยาว ลำตัวเกือบกลมมีส่วนแบนตรงโคนหาง ลำตัวมีสีน้ำตาลอ่อน หางสีเหลือง ท้องสีขาวเหลืองฟ้า หัวเล็ก มีจะงอยปากแหลมยื่นยาวออกไป ครีบหลังและครีบก้นมีสีเหลืองอยู่ค่อนไปทางด้านหาง ครีบหางกลมมนมีขนาดใหญ่ ขนาดใหญ่สุดความยาวประมาณ 4 ซม. ปัจจุบันมีการคัดสายพันธุ์เป็นปลาเผือกซึ่งได้รับความนิยมมากเรียกว่า "เข็มเผือก"
ประเภท (Catalogy): ปลาไทย
ชื่อไทย: ช่อนเข็ม
ชื่อสามัญ: Pikehead
ชื่อวิทยาศาสตร์: Luciocephalus pulcher 
วงศ์ (Family): Osphronemidae
ถิ่นกำเนิด: พบเฉพาะในถิ่นอาศัยแบบพรุดั้งเดิม ตั้งแต่พรุโต๊ะแดงถึงสุมาตราและบอร์เนียว
รายละเอียด: สามารถเลี้ยงในตู้ขนาดเล็ก ตกแต่งด้วยขอนไม้และพรรณไม้น้ำ  เป็นปลาที่เลี้ยงค่อนข้างยาก ถูกรวบรวมเพื่อส่งออกเป็นจำนวนมากเช่นกันจากพรุโต๊ะแดง รูปร่างคล้ายปลาช่อน แต่ส่วนหัวและจะงอยปากแหลมยื่น จะงอยปากล่างยาวกว่าปากบน ตาโต เกล็ดใหญ่ ครีบหลังอันเล็กมีฐานสั้น อยู่ค่อนไปทางด้านท้ายใกล้กับคอดหาง ครีบหางมีปลายมน ครีบก้นมีฐานยาวแบ่งออกเป็นสองตอนโดยเว้าที่ตอนกลาง ครีบท้องเล็กมีก้านครีบอันแรกยาวเป็นเส้น ครีบอกเล็ก ตัวมีสีน้ำตาลไหม้หรือน้ำตาลอมเขียว ด้านหลังมีสีจางกว่าตอนกลางมีแถบใหญ่สีคล้ำขอบสีจางพาดจากจะงอยปากไปถึงโคนครีบหางและมีแถบสีจางพาดบริเวณด้านท้อง โคนครีบหางมีจุดจางสีดำขอบขาว ด้านท้องสีจาง ครีบหลังมีสีคล้ำ ครีบหางมีลายสีคล้ำประ ครีบด้านล่างใส ว่ายอยู่ใกล้ผิวน้ำเป็นกลุ่มเล็ก ๆ 5-10 ตัว หรือลอยอยู่เหนือใบไม้เพื่อนรอเหยื่อ ขนาดใหญ่สุดความยาวประมาณ 20 ซม.


ประเภท (Catalogy): ปลาไทย
ชื่อไทย: กระดี่มุก
ชื่อสามัญ: Pearl gourami, leeri, Mosaic gourami
ชื่อวิทยาศาสตร์: Trichogaster leerii 
วงศ์ (Family): Osphronemidae
ถิ่นกำเนิด: หนอง บึง ลำห้วย ซึ่งมีพืชพรรณไม้น้ำหนาแน่น พบเฉพาะภาคกลางและภาคใต้
รายละเอียด: เป็นปลากระดี่สวยงามที่มีขนาดเฉลี่ยความยาวประมาณ 12 ซม. สามารถเลี้ยงในตู้ที่มีพรรณไม้น้ำ  เป็นปลาสวยงามที่ได้รับความนิยมสูงเพราะมีสีสันสวยงาม มีการจัดประกวดทั้งในประเทศ (งานประมงน้อมเกล้าฯ) และต่างประเทศ เช่นในงาน Aquarama ประเทศสิงคโปร์ ปัจจุบันมีการคัดพันธุ์ให้มีลักษณะลำตัวสั้น หรือ shortbody ซึ่งกำลังเป็นที่นิยมในวงการปลาสวยงาม ลักษณะมีลำตัวเพรียวยาวและแบนข้างมาก พื้นลำตัวมีสีน้ำตาล ตามตัวมีจุดสีขาวประกระจายอยู่ทั่วไป ที่กลางลำตัวจากปากจรดโคนหางมีแถบสีดำคาดตามความยาวลำตัว โคนหางมีจุดดำข้างละ 1 จุด ครีบมีลักษณะเรียวยาวคล้ายหนวด เกล็ดมีขนาดเล็กละเอียด 
ประเภท (Catalogy): ปลาไทย
ชื่อไทย: กระดี่นาง กระเดิด
ชื่อสามัญ: Moonlight gourami
ชื่อวิทยาศาสตร์: Trichogaster microlepis 
วงศ์ (Family): Osphronemidae
ถิ่นกำเนิด: แหล่งน้ำทั่วไป ทุกภาคของประเทศไทยและในประเทศแถบอินโดจีน
รายละเอียด: มีรูปร่างคล้ายคลึงกับปลากระดี่หม้อ แต่ขนาดโดยเฉลี่ยจะใหญ่กว่า ขนาดเฉลี่ยประมาณ 13 ซม. บริเวณลำตัวและครีบเรียบไม่มีลาย เกล็ดบริเวณลำตัวเป็นสีขาวเงิน หรือสีฟ้าอ่อน ครีบสีขาว เกล็ดด้านข้างลำตัวมีขนาดเล็ก ครีบท้องมีก้านครีบอันแรกเปลี่ยนเป็นเส้นยาว ครีบก้นยาว ครีบหางเว้าตื้น ความแตกต่างระหว่างเพศ ปลาตัวผู้สังเกตได้จากขอบครีบท้องและขอบครีบก้นจะมีสีส้ม 
ประเภท (Catalogy): ปลาไทย
ชื่อไทย: กระดี่ กระดี่หม้อ
ชื่อสามัญ: Blue gourami, Three-spot gourami
ชื่อวิทยาศาสตร์: Trichogaster trichopterus 
วงศ์ (Family): Osphronemidae
ถิ่นกำเนิด: แหล่งน้ำทั่วไปในภาคของประเทศไทย และประเทศอื่นในแถบอินโดจีน
รายละเอียด: สามารถเลี้ยงในตู้ที่มีพรรณไม้น้ำหรือตู้ปลาทั่วๆไปได้อย่างสวยงาม ปัจจุบันมีการคัดพันธุ์ให้ได้สายพันธุ์เผือกเรียก  “กระดี่เผือก” มีความยาวเฉลี่ยประมาณ 10 ซม. ลักษณะมีลำตัวเพรียวยาวและแบนข้างมาก พื้นลำตัวมีสีเทาอ่อน มีแถบสีน้ำตาลอมเทาพาดเฉียงตลอดลำตัว ด้านข้างลำตัวมีจุดสีส้มอมน้ำตาลหรือสีดำขนาดใหญ่ 2 จุด อยู่บริเวณกึ่งกลางลำตัว 1 จุด บริเวณโคนครีบหางอีก 1 จุด แต่เหตุที่มีชื่อเรียกเรียก Three spot gourami เนื่องจากนับรวมตาเข้าไปอีก 1 จุด บริเวณครีบหลัง ครีบก้นและครีบหางมีจุดสีเหลืองกระจายทั่วไป ในปลาตัวผู้ สีจะเข้มจนเป็นสีส้ม ปากมีขนาดเล็กยื่นเฉียงขึ้นด้านบน ตาโตตั้งอยู่ในระดับเดียวกับปาก 
ประเภท (Catalogy): ปลาไทย
ชื่อไทย: กระดี่นางฟ้า 
ชื่อสามัญ: Blue gourami, Cosby strain
ชื่อวิทยาศาสตร์: Trichogaster trichopterus 
วงศ์ (Family): Osphronemidae	
ถิ่นกำเนิด: พบได้ในแหล่งน้ำนิ่งทุกภาคของประเทศไทย
รายละเอียด: เป็นปลาที่มีความปราดเปรียวและปรับตัวเข้ากับสภาพแวดล้อมได้ดี ได้รับความนิยมเลี้ยงเป็นปลาสวยงามเพราะมีสีสวยงาม มีความยาวเฉลี่ยประมาณ 12 ซม. ลักษณะมีลำตัวแบนข้างมาก เกล็ดมีขนาดเล็กละเอียด พื้นลำตัวมีสีฟ้าสลับด้วยลวดลายสีฟ้าอมน้ำเงินจนถึงดำ ครีบอกมีลักษณะเรียวยาวคล้ายหนวด  ครีบหลังและครีบทวารมีก้านครีบที่แหลมคม 
ประเภท (Catalogy): ปลาไทย
ชื่อไทย: กริมสี
ชื่อสามัญ: Pygmy gourami
ชื่อวิทยาศาสตร์: Trichopsis pumila 
วงศ์ (Family): Osphronemidae
ถิ่นกำเนิด: ตั้งแต่ลุ่มน้ำเจ้าพระยาจนถึงแม่น้ำบางปะกง และแม่น้ำโขงตอนล่าง และบริเวณพรุในภาคตะวันออก
รายละเอียด: เป็นปลากริมในบ้านเราที่สามารถนำมาเลี้ยงในตู้ปลาขนาดเล็กที่ตกแต่งด้วยพรรณไม้น้ำ ได้อย่างสวยงามมีขนาดใหญ่สุดความยาวประมาณ 4.5 ซม. ความยาวเฉลี่ยประมาณ 3 ซม. ลักษณะมีลำตัวแบนข้าง ส่วนหัวเรียว ปากเล็ก ตาโต เกล็ดเล็ก ครีบหลังเรียว ครีบหางปลายแหลมมีก้านครีบเป็นเส้นเรียว ครีบก้นมีฐานครีบยาว ครีบท้องเป็นเส้นยาว  ลำตัวมีสีน้ำตาลอ่อน มีแถบสีคล้ำพาดตามยาวตั้งแต่ปลายปากถึงโคนหาง มีจุดประสีแดงส้ม หรือน้ำตาลแดงบนครีบต่าง ๆ และลำตัว และมีจุดเหลือบสีฟ้าสดหรือเขียวอ่อนบนลำตัว ขอบตามีสีฟ้าวาว ด้านท้องสีจาง 
ประเภท (Catalogy): ปลาไทย
ชื่อไทย: กริมควาย	
ชื่อสามัญ: Croaking gourami
ชื่อวิทยาศาสตร์: Trichopsis vittata 
วงศ์ (Family): Osphronemidae
ถิ่นกำเนิด: แหล่งน้ำนิ่งทั่วไป ตั้งแต่แม่น้ำสาละวินถึงแม่น้ำโขง และบอร์เนียว
รายละเอียด: เป็นปลากริมที่พบบได้ทั่วไปในน้ำนิ่งประเทศไทย สามารถนำมาเลี้ยงในตู้พรรณไม้น้ำได้อย่างสวยงาม โตเต็มที่มีความยาวประมาณ 7 ซม. ลักษณะมีส่วนหัวค่อนข้างเรียว ปากเล็กเชิดขึ้นเล็กน้อย ลำตัวรูปไข่ทรงเรียวแบนข้างเล็กน้อย ครีบหลังอยู่ตอนกึ่งกลาง ครีบหางปลายแหลมยาวในตัวผู้ครีบก้นยาว ครีบท้องเล็กมีปลายเรียวยาว เกล็ดใหญ่ ไม่มีเส้นข้างตัว ลำตัวมีสีคล้ำอมน้ำตาลหรือน้ำตาลแดง มีแต้มกลมสีคล้ำที่เหนือครีบอก มีเหลือบสีเขียวอ่อน และมีจุดประสีแดงที่ครีบ ครีบก้นมีขอบสีแดงคล้ำ มีเหลือบสีเขียวอ่อนหรือฟ้าตามครีบในตัวผู้ ตามีสีฟ้าที่ม่านตา
ประเภท (Catalogy): ปลาไทย
ชื่อไทย: กระดี่โคบอลท์
ชื่อสามัญ: Cobalt dwarf gourami
ชื่อวิทยาศาสตร์: Trichogaster lalia 
วงศ์ (Family): Osphronemidae
ถิ่นกำเนิด: เป็นปลาที่ได้จากการพัฒนาสายพันธุ์ จากการเพาะเลี้ยง
รายละเอียด: เป็นปลากระดี่ที่ถูกปรับปรุงสายพันธุ์ สามารถเลี้ยงในตู้ที่มีพรรณไม้น้ำ ตู้ธรรมดาที่ตกแต่งอย่างสวยงามและยังเลี้ยงร่วมปลาชนิดอื่นได้ ลักาณะมีลำตัวแบนข้างมาก ครีบหน้าอกยาว 2 ส้น ลำตัวสีฟ้า (โคบอลท์) ทั่งตัวรวมทั้งครีบทุกครีบ ครีบหางและ ครีบท้องขอบครีบมีสีดำ
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: กระดี่แดง
ชื่อสามัญ: Red Dwarf gourami, Honey gourami
ชื่อวิทยาศาสตร์: Trichogaster chuna
วงศ์ (Family): Osphronemidae
ถิ่นกำเนิด: ประเทศอินเดียและบังคลาเทศ
รายละเอียด: เป้นปลากระดี่สวยงามต่างประเทศที่สามารถเลี้ยงในตู้ที่มีพรรณไม้น้ำ ตู้ธรรมดาที่ตกแต่งอย่างสวยงามและยังเลี้ยงร่วมปลาชนิดอื่นได้ มีความยาวเฉลี่ยประมาณ 5-6 ซม. ลักษณะมีลำตัวสีส้มออกแดงไม่มีลายตามลำตัว ช่วงท้องสีจะจางกว่า ครีบท้องทั้งสองด้านมีลักษณะยาวคล้ายหนวด ลักษณะนิสัยค่อนข้างก้าวร้าว ชอบอยู่รวมฝูงกันเอง แต่ไม่ชอบรวมกลุ่มกับปลาชนิดอื่น ๆ หากเป็นฤดูผสมพันธุ์ปลาจะยิ่งทวีความก้าวร้าวมากขึ้น 
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: กระดี่แคระ
ชื่อสามัญ: Dwarf gourami 
ชื่อวิทยาศาสตร์: Trichogaster lalia
วงศ์ (Family): Osphronemidae
ถิ่นกำเนิด: ประเทศอินเดียบัง คลาเทศ และปากีสถาน
รายละเอียด: เป็นปลากระดี่สวยงามต่างประะเทศที่สามารถเลี้ยงในตู้ที่มีพรรณไม้น้ำ ตู้ธรรมดาที่ตกแต่งอย่างสวยงามและยังเลี้ยงร่วมปลาชนิดอื่นได้ ลักษณะมีลำตัวเพรียวแบนข้าง พื้นลำตัวมีสีน้ำตาล แดง อมเขียว มีแถบลายแดงคาดอย่างเป็นระเบียบ เกล็ดเล็กละเอียด ครีบอกเรียวยาวคล้ายหนวด ชอบลอยตัวอยู่นิ่ง ๆ อยู่ที่ระดับผิวน้ำ มีอวัยวะพิเศษช่วยหายใจ โดยใช้วิธีฮุบอากาศ เหนือผิวน้ำเพื่อหายใจ ไม่ต้องผ่านช่องเหงือก จึงสามารถดำรงชีวิตได้ เมื่ออยู่ในที่แคบ ๆ หรือที่ที่มีปริมาณ ออกซิเจนต่ำ
ประเภท (Catalogy): ปลาสวยงามเลี้ยงในตู้พรรณไม้น้ำ
ชื่อไทย: หมอจำปะ, หมอจำปา
ชื่อสามัญ: Malay combtail
ชื่อวิทยาศาสตร์: Belontia hasselti 
วงศ์ (Family): Osphronemidae
ถิ่นกำเนิด: พบเฉพาะในถิ่นอาศัยแบบพรุดั้งเดิม ตั้งแต่พรุโต๊ะแดงถึงสุมาตราและบอร์เนียว 
รายละเอียด: สามารถเลี้ยงในตู้ขนาดกลางที่ตกแต่งด้วยก้อนหิน ขอนไม้และพรรณไม้น้ำ เลี้ยงรวมกับปลาชนิดอื่นที่มีขนาดใกล้เคียงกันได้ มีขนาดใหญ่สุดที่พบความยาวประมาณ 20 ซม. ในธรรมชาติกิน กุ้ง แมลง แพลงก์ตอนสัตว์ เป็นอาหาร มีรูปร่างเป็นรูปไข่ค่อนข้างทรงเหลี่ยมคล้ายปลาหมอแต่กว้างกว่า ลำตัวแบนข้างมาก หัวโต ตาโต ปากเล็ก มีเกล็ดใหญ่ เส้นข้างตัวไม่ต่อเนื่องกัน ครีบหลังและครีบก้นมีฐานยาว มีก้านครีบแข็งที่ครีบหลัง 12-13 อัน ที่ครีบก้น 16 อัน ปลายครีบหลังและครีบก้นเรียวแหลม โดยเฉพาะในตัวผู้จะมีครีบยาวใหญ่กว่าตัวเมีย ครีบหางมีปลายมน ครีบท้องเล็กมีปลายของก้านครีบเรียวเป็นเส้นยาว 2 เส้น ตัวมีสีเหลืองทองหรือเหลืองคล้ำ ถึงน้ำตาลแดง ขอบเกล็ดมีสีคล้ำและที่ฐานครีบหลังตอนท้ายมีจุดสีดำ ครีบหลังและครีบก้นตอนหน้าสีคล้ำ ตอนท้ายรวมถึงครีบหางมีลายเส้นเป็นตาข่าย 
ประเภท (Catalogy): ปลาไทย
ชื่อไทย: หมูลายเสือ 
ชื่อสามัญ: Tiger spiny loach, Tiger  botia, Chameleon botia
ชื่อวิทยาศาสตร์: Botia beauforti 
วงศ์ (Family): Cobitidae
ถิ่นกำเนิด: แม่น้ำเจ้าพระยาและสาขา  แม่น้ำท่าดี จังหวัดนครศรีธรรมราช 
รายละเอียด: เป็นปลาหมูสวยงามที่สามารถเลี้ยงในตู้ขนาดเล็กร่วมกับปลาชนิดอื่นได้  ตกแต่งตู้ด้วยก้อนหินหรือขอนไม้ อุปนิสัยมักหลบตามที่หลบซ่อน วัสดุตกแต่งไม่ควรมีรูขนาดเล็ก เมื่อปลาตกใจจะมุดเข้าไปติดแล้วออกไม่ได้ มีความยาวเฉลี่ยน 7 ซม. ลักษณะมีรูปร่างป้อม  ลำตัวแบนข้าง หัวเรียวแหลม  ปากแหลม ลำตัวเป็นสีเทาปนเหลือง หรืออมเขียว มีแถบคาดตามลำตัวคล้ายลายเสือ และมีจุดดำเรียงเป็นแถวตลอดลำตัว ครีบทุกครีบมีสีเหลืองอมส้ม  ครีบหลังและครีบหางมีสีส้มและมีแถบดำและจุดดำกระจายทั่ว   หากินตามพื้นท้องน้ำตามโขดหินและก้อนหิน 
ประเภท (Catalogy): ปลาไทย
ชื่อไทย: หมูข้างลาย 
ชื่อสามัญ: Tiger loach
ชื่อวิทยาศาสตร์: Botia hymenophysa 
วงศ์ (Family): Cobitidae
ถิ่นกำเนิด: แหล่งน้ำไหล แม่น้ำ ลำคลอง ชอบซุกซ่อนตามตอไม้ ซอกหิน และพื้นดินโคลน
รายละเอียด: เป็นปลาหมูที่สามารถเลี้ยงในตู้ขนาดเล็กร่วมกับปลาชนิดอื่นได้  ตกแต่งตู้ด้วยก้อนหินหรือขอนไม้ อุปนิสัยมักหลบตามที่หลบซ่อน วัสดุตกแต่งไม่ควรมีรูขนาดเล็ก เมื่อปลาตกใจจะมุดเข้าไปติดแล้วออกไม่ได้ หากินตามพื้นท้องน้ำตามโขดหินและก้อนหิน มีขนาดความยาวเฉลี่ย 10-15 ซม. ลำตัวเรียวแบนทางด้านข้าง ปากแหลมสีชมพู ลำตัวเป็นสีเทาปนเหลือง มีสีน้ำเงินแกมเขียวประเป็นจุด ๆ และมีแถบคาดตามลำตัว 11-14 แถบ คล้ายลายเสือ ครีบทุกครีบมีสีส้มเหลือง 
ประเภท (Catalogy): ปลาไทย
ชื่อไทย: หมูขาว, หมูเหลือง, หมูมัน
ชื่อสามัญ: Yellow-tail, Orange-fin loach
ชื่อวิทยาศาสตร์: Botia modesta 
วงศ์ (Family): Cobitidae
ถิ่นกำเนิด: แม่น้ำและอ่างเก็บน้ำในภาคกลาง ภาคเหนือ และภาคตะวันออกเฉียงเหนือของประเทศไทย
รายละเอียด: เป็นปลาหมูที่มีขนาดใหญ่ที่สุดในสกุลปลาหมูที่พบในประเทศไทย ขนาดใหญ่ที่สุดเท่าที่เคยสำรวจพบมีความยาวถึง 23.5 ซม. ขนาดความยาวเฉลี่ยประมาณ 12 ซม. ตู้ที่ใช้เลี้ยงควรมีขนาดใหญ่ให้พอเหมาะกับอัตราการเจริญเติบโตของปลา ลักษณะมีลำตัวแบนข้างเล็กน้อยและค่อนข้างป้อมกว่าปลาหมูชนิดอื่น ๆ สีลำตัวเป็นสีเทาหรือเทาอมเขียว บริเวณด้านหลังสีเข้มกว่าด้านข้างลำตัว ท้องสีเหลืองอ่อนหรือขาว บริเวณโคนหางมีจุดสีดำ สำหรับปลาวัยอ่อนที่ยังไม่โตเต็มที่ จนมีแถบสีดำเล็ก ๆ พาดขวางลำตัว 4-5 แถบ และเมื่อปลามีอายุมากขึ้นแถบเหล่านี้จะหายไป จะงอยปากค่อนข้างยาว ปลายจะงอยปากมีหนวด 2 คู่ และมุมปากมีหนวดอีก 1 คู่ ปากอยู่ปลายสุดและอยู่ในระดับต่ำ บริเวณหน้าตามีหนามแหลมปลายแยกเป็น 2 แฉก ขนาดใหญ่และแข็งแรง ครีบทุกครีบไม่มีก้านครีบแข็ง ครีบหลังครีบก้น และครีบหางมีสีเหลืองจนถึงสีส้มหรือแดง โดยเฉพาะครีบหางจะมีสีสดกว่าครีบอื่น ๆ ครีบอกและครีบท้องสีเหลืองจาง ๆ
ประเภท (Catalogy): ปลาไทย
ชื่อไทย: หมูค้อ, หมูคอก
ชื่อสามัญ: Skunk botia
ชื่อวิทยาศาสตร์: Botia morleti 
วงศ์ (Family): Cobitidae
ถิ่นกำเนิด: แม่น้ำแม่กลอง เจ้าพระยาและแม่น้ำโขง
รายละเอียด: เป็นปลาหมูขนาดกลาง ขนาดความยาวเฉลี่ยประมาณ 9 ซม. สามารถเลี้ยงในตู้ขนาดเล็กร่วมกับปลาชนิดอื่นได้  ตกแต่งตู้ด้วยก้อนหินหรือขอนไม้ อุปนิสัยมักหลบตามที่หลบซ่อน วัสดุตกแต่งไม่ควรมีรูขนาดเล็ก เมื่อปลาตกใจจะมุดเข้าไปติดแล้วออกไม่ได้ มีรูปร่างป้อมสั้น ลำตัวแบนข้าง หลังโค้ง ครีบหลังอยู่ตรงข้ามครีบท้อง พื้นลำตัวสีเขียวแกมเหลือง ท้องสีขาวซีด มีแถบดำพาดตามแนวหลังจากปลายจะงอยปากจรดโคนหาง มีแถบดำขนาดใหญ่พาดขวางคอดหาง ครีบหางสีเหลืองจาง ๆ มีจุดดำเล็ก ๆ ประปราย
ประเภท (Catalogy): ปลาไทย
ชื่อไทย: หมูน่าน
ชื่อสามัญ: Mekong clawn loach
ชื่อวิทยาศาสตร์: Botia nigrolineata 
วงศ์ (Family): Cobitidae
ถิ่นกำเนิด: พบที่แม่น้ำว้า อำเภอแม่จริม จังหวัดน่าน
รายละเอียด: เป็นปลาหมูขนาดกลาง ขนาดความยาวเฉลี่ยประมาณ 10 ซม. สามารถเลี้ยงในตู้ขนาดเล็กร่วมกับปลาชนิดอื่นได้  ตกแต่งตู้ด้วยก้อนหินหรือขอนไม้ อุปนิสัยมักหลบตามที่หลบซ่อน วัสดุตกแต่งไม่ควรมีรูขนาดเล็ก เมื่อปลาตกใจจะมุดเข้าไปติดแล้วออกไม่ได้ มีรูปร่างและสีสันคล้ายคลึงปลาหมูอารีย์ (Botia sidthimunki) ซึ่งเป็นปลาที่อยู่ในสกุลเดียว กัน แต่ปลาหมูน่านลายจะเป็นแถบยาว เมื่อปลามีขนาดใหญ่ขึ้น ลายตามยาวจะขาดเป็นท่อน ๆ และจะเกิดลายขวางเพิ่มมากขึ้น โดยที่ลายแถบของปลาหมูน่านจะมีราว 8-10 แถบ ในขณะที่ปลาหมูอารีย์ ซึ่งจะมีแค่ 5-8 แถบ ดังนั้นเมื่อมองด้วยตาเปล่าแล้วจะพบว่า ลายเส้นของปลาหมูน่านจะใหญ่และหนากว่าของปลาหมูอารีย์ อีกทั้งเมื่อโตเต็มที่แล้วจะมีขนาดลำตัวใหญ่กว่าปลาหมูอารีย์ 
ประเภท (Catalogy): ปลาไทย
ชื่อไทย: หมูอารีย์
ชื่อสามัญ: Dwarf botia, Dwarf loach, Chain botia
ชื่อวิทยาศาสตร์: Botia sidthimunki 
วงศ์ (Family): Cobitidae
ถิ่นกำเนิด: แม่น้ำแม่กลอง แม่น้ำโขง และสาขา
รายละเอียด: เป็นหนึ่งในปลาที่เป็นสัตว์ป่าคุ้มครองของประเทศไทยที่อนุญาติให้เพาะพันธุ์ในที่เลี้ยงได้ เป็นปลาที่ถูกค้นพบโดยคุณดำริ สุขอร่าม เมื่อปี พ.ศ. 2502 บริเวณลุ่มน้ำแม่กลอง ระหว่างเขตจังหวัดราชบุรีและกาญจนบุรี  ถูกตั้งชื่อให้เป็นเกียรติแก่คุณอารีย์ สิทธิมังค์ รองอธิบดีกรมประมงในขณะนั้น จึงมีชื่อสามัญว่าปลาหมูอารีย์ เป็นปลาได้รับความนิยมเลี้ยงเป็นปลาสวยงาม เพราะมีสีสันสวยงามและหายากที่สุดในสกุลปลาหมูนี้เพราะใกล้จะสูญพันธุ์ไปจากแหล่งน้ำธรรมชาติของประเทศไทย เป็นปลาหมูขนาดเล็กขนาดใหญ่สุดมีความยาวประมาณ 6 ซม. ลักษณะลำตัวแบนข้างเล็กน้อย ค่อนข้างยาวเรียว สีลำตัวเหลืองนวลหรือขาว ถ้ามองจากด้านบนจะเห็นแถบสีดำพาดไปตามความยาวลำตัวตามแนวสันหลังจากหัวไปถึงโคนหาง 2 แถบ ขนานไปกับแนวครีบหลังและระหว่างแถบทั้ง 2 นี้ จะมีแถบสำดำเล็ก ๆ เชื่อมติดต่อกันเป็นระยะ ๆ ทำให้เห็นเป็นจุดสีขาวหรือสีเหลืองนวลขอบดำ บริเวณด้านข้างตัวมีแถบสีดำพาดไปตามความยาวลำตัวจากปลายจะงอยปากผ่านตาไปถึงโคนครีบหางอีก 1 แถบ ระหว่างแถบสีดำด้านข้างลำตัวกับแถบที่อยู่แนวสันหลังจะมีแถบสีดำเล็ก ๆ เชื่อมติดต่อกันเป็นระยะ ๆ เช่นเดียวกัน และจะทำให้เห็นเป็นจุดสีขาวหรือเหลืองนวลขอบดำประมาณ 6 จุด อยู่ในแนวเหนือเส้นข้างตัว ปากขนาดเล็กอยู่ปลายสุด มีหนวดสั้น ๆ 3 คู่ บริเวณหน้าตามีหนามแหลมปลายแยกเป็น 2 แฉก ซึ่งเป็นลักษณะเด่นของปลาในสกุลนี้ ครีบทุกครีบใสโปร่งแสงยกเว้นครีบหางจะมีจุดสีดำบนแพนหางบนและล่าง
ประเภท (Catalogy): ปลาไทย
ชื่อไทย: หางไหม้, หางเหยี่ยว, หนามหลังหางดำ
ชื่อสามัญ: Silver shark, Bala shark, Tricolor sharkminnow
ชื่อวิทยาศาสตร์: Balantiocheilos melanopterus 
วงศ์ (Family): Cyprinidae
ถิ่นกำเนิด: ประเทศอินโดนีเซีย มาเลเซีย และเขมร ในประเทศไทยปัจจุบันหายากมาก
รายละเอียด: เป็นปลาที่สามารถเลี้ยงเป็นฝูงในตู้ปลาขนาดใหญ่ ร่วมกับปลาชนิดอื่นๆ ตกแต่งตู้โดยใช้ก้อนหินหรือขอนไม้ ไม่นำพรรณไม้นำมาตกแต่ง เพราะเป็นปลาที่ชอบกินพืช เป็นปลาสวยงามที่ได้รับความนิยมสูง มีรูปร่างปราดเปรียวสวยงาม ว่ายน้ำรวดเร็วจึงมีชื่อเรียกอีกชื่อหนึ่งว่า “ฉลามหางไหม้” ปัจจุบันปลาที่มีจำหน่ายในประเทศไทยเป็นปลาที่นำพ่อแม่พันธุ์มาจากประเทศอินโดนีเซียแล้วนำมาเพาะพันธุ์โดยวิธีผสมเทียม ปลาหางไหม้ขนาดใหญ่สุดมีความยาวประมาณ 25 ซม. ลำตัวสีเงิน ครีบสีเหลืองอ่อน ขอบนอกของครีบทุกครีบยกเว้นครีบอกมีขอบสีดำค่อนข้างหนา บริเวณโคนหางและโคนหลังมีสีดำจาง ๆ ปากเล็กไม่มีฟัน ปากยึดหดได้ ริมฝีปากบนยื่นยาวกว่าริมฝีปากล่าง  
ประเภท (Catalogy): ปลาไทย
ชื่อไทย: ยี่สกไทย
ชื่อสามัญ: Seven-stripped carp, Isok barb
ชื่อวิทยาศาสตร์: Probarbus jullieni 
วงศ์ (Family): Cyprinidae
ถิ่นกำเนิด: แม่น้ำสายใหญ่ เช่น แม่น้ำแม่กลอง แม่น้ำเจ้าพระยา แม่น้ำป่าสักและแม่น้ำโขง
รายละเอียด: เป็นปลาไทยที่หาได้ยากแล้วในแหล่งน้ำธรรมชาติ มีขนาดความยาวเฉลี่ยประมาณ 80 ซม. น้ำหนักเฉลี่ย 6-18 กก. ขนาดใหญ่สุดพบมีความยาวประมาณ 120 ซม. ในธรรมชาติกิน หอย ปู พืชน้ำ และตะไคร่น้ำ สามารถเลี้ยงเป็นฝูงในตู้ปลาขนาดใหญ่ อุปนิสัยชอบอมกรวดขนาดเล็กตามพื้นตู้แล้วพ่นออกมา และชอบยืดหดริมฝีปากบ่อยๆ ลักษณะมีลำตัวยาวเรียว แบนข้างเพียงเล็กน้อย เกล็ดบริเวณลำตัวจะมีสีเหลืองนวลหรือเหลืองทองและมีแถบสีน้ำตาลดำพาดไปตามความยาวลำตัว 6-8 แถบ สีบริเวณหัวเป็นสีเหลืองแกมเขียว ปากอยู่ต่ำ ริมฝีปากยืดหดได้ มีฟันในคอหอย มีหนวดสั้นที่ขากรรไกรบน 1 คู่ ครีบอก ครีบท้องและครีบก้นเป็นสีชมพู ครีบหางสีดำ เป็นปลาที่มีขนาดใหญ่รองลงมาจากปลากระโห้  
ประเภท (Catalogy): ปลาไทย
ชื่อไทย: กดหม้อ, กดดำ, สิงห์ดำ
ชื่อสามัญ: Black catfish
ชื่อวิทยาศาสตร์: Hemibagrus wyckii 
วงศ์ (Family): Bagridae
ถิ่นกำเนิด: แม่น้ำและอ่างเก็บน้ำขนาดใหญ่ในภาคกลาง ภาคเหนือและภาคตะวันออกเฉียงเหนือของประเทศไทย 
รายละเอียด: เป็นปลาขนาดใหญ่ขนาดโตเต็มที่มีความยาวประมาณ 80 ซม.  เลี้ยงในตู้ขนาดใหญ่ตกแต่งด้วยกรวดและก้อนหิน กินปลาขนาดเล็ก ซากสัตว์ เป็นปลาชอบหากินในเวลากลางคืน กลางวันมักจะหลบซ่อนที่กำบังเป็นอาหารควรเลี้ยงกับปลาที่มีขนาดใกล้เคียงกันเพื่อหลีกเลี่ยงการโดนกิน ลักษณะลำตัวเพรียว  หัวแบนและกว้าง สีลำตัวบริเวณด้านหลังและด้านข้างลำตัวเป็นสีม่วงดำหรือดำ บริเวณท้องสีขาว ครีบหลังมี 2 อัน ครีบหลังอันแรกมีก้านครีบหยักเป็นฟันซี่เลื่อย ส่วนครีบหลังอันที่ 2 เป็นครีบไขมัน ครีบหางเว้าลึก ขอบบนและขอบล่างของครีบหางมีสีขาวหรือสีครีม ส่วนหน้าของครีบและครีบก้นก็มีสีขาวหรือสีครีมเช่นเดียวกัน ปากกว้างมาก จะงอยปากป้าน มีหนวด 4 คู่  
ประเภท (Catalogy): ปลาไทย
ชื่อไทย: แขยงธง, แขยงธงเผือก
ชื่อสามัญ: Bocourt’s river catfish
ชื่อวิทยาศาสตร์: Mystus bocourti
วงศ์ (Family): Bagridae
ถิ่นกำเนิด: ลุ่มน้ำเจ้าพระยา แม่น้ำแม่กลอง แม่น้ำโขง
รายละเอียด: เป็นปลาขนาดกลางขนาดเฉลี่ยความยาวประมาณ 15 ซม. สามารถเลี้ยงในตู้ร่วมกับปลาไม่มีเกล็ดชนิดอื่นที่มีขนาดใกล้เคียงกัน   จัดตู้ โดยวางวัสดุตกแต่งประเภทก้อนหินหรือขอนไม้ เพื่อให้มีที่หลบซ่อน ลักษณะมีรูปร่างยาว ลำตัวแบนข้างมาก หัวเล็กแหลม หนวดที่มุมปากยาวถึงหาง กระโดงหลังยาวไม่มีหยัก ครีบไขมันยาวอยู่ชิดกับครีบหลัง ตาค่อนข้างโต ครีบหางเป็นแฉกเว้าลึก แฉกบนยาวกว่าแฉกล่าง พื้นลำตัวมีสีเหลืองอมเขียว ครีบหลังและครีบท้องสีเขียว บริเวณฐานของครีบมีสีแดง ครีบไขมันและครีบหางสีเขียว


ประเภท (Catalogy): ปลาไทย
ชื่อไทย: แขยงใบข้าว
ชื่อสามัญ: Long-fatty finned mystus
ชื่อวิทยาศาสตร์: Mystus singaringan 
วงศ์ (Family): Bagridae
ถิ่นกำเนิด: แหล่งน้ำไหล เช่น แม่น้ำ ลำคลอง และลำธาร ทุกภาคของประเทศไทย 
รายละเอียด: เป็นปลาแขยงขนาดกลางมีความยาวเฉลี่ยประมาณ 20 ซม. สามารถเลี้ยงในตู้ร่วมกับปลาไม่มีเกล็ดชนิดอื่นที่มีขนาดใกล้เคียงกัน จัดตู้โดยวางวัสดุตกแต่งประเภทก้อนหินหรือขอนไม้ เพื่อให้มีที่หลบซ่อน ลักษณะมีลำตัวค่อนข้างกลมและยาวแบนข้างเล็กน้อย หลังโค้ง หัวค่อนข้างเล็ก ปากทู่ มีหนวด 4 คู่ เฉพาะคู่ที่ริมฝีปากยาวจรดโคนหาง ครีบไขมันยาวถึงโคนครีบหลัง หางเป็นแฉกลึก แฉกบนยาวกว่าแฉกล่าง พื้นลำตัวสีเหลืองอ่อนอมเทาหรือเขียวมะกอก ส่วนท้องสีจาง
ประเภท (Catalogy): ปลาไทย